text: Rambuktyveri - igen - mod samme bank 
  30 januar 2012 kl. 07.55
  For anden nat i træk har Danske Bank i Østergade i Egtved været udsat for et rambuktyveri.
  Natten til søndag kørte to mænd en mørkegrøn Mitsubishi L200 pickup op til banken. De knuste derefter indgangsdøren til banken og forsøgte derefter at trække dankortautomaten ud med en kæde. Men et vidne skræmte tilsyneladende mændene væk, oplyser politiet til Radio VLR.
  
  Uden held 
  Tyvene er dog ikke sluppet væk med noget. 
  Og natten til mandag har formentlig de samme gerningsmænd i samme bil og på samme gerningstidspunkt forsøgt sig med hæveautomaten, der dog var tømt efter sidste nats forsøg på tyveri.
  
  To kraftige mænd 
  Vidner observerede de to mænd natten til søndag. Tyvene beskrives som kraftige, 185-190 centimeter høje. De var iført mørkt tøj.
  